CELEX: 62009FN0075
Language: mt
Date: 2009-09-11 00:00:00
Title: Kawża F-75/09: Rikors ippreżentat fil- 11 ta’ Settembru 2009 — Wenig vs Il-Kummissjoni

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/85
            
         Rikors ippreżentat fil-11 ta’ Settembru 2009 — Wenig vs Il-Kummissjoni
   (Kawża F-75/09)
   2009/C 267/155
   Lingwa tal-kawża: Il-Franċiż
   
      Partijiet
   
   
      Rikorrent: Fritz Harald Wenig (Brussell, il-Belġju) (rappreżentanti: Georges-Albert Dal u Dominique Voillemot, avukati)
   
      Konvenuta: Il-Kummissjoni tal-Komunitajiet Ewropej
   
      Suġġett u deskrizzjoni tal-kawża
   
   Minn naħa, talba għall-annullament tad-deċiżjoni impliċita li ċaħdet it-talba tar-rikorrent tat-23 ta’ Settembru 2008 għal għajuna mill-Kummissjoni Ewropea u, min-naħa l-oħra, talba għall-annullament tad-deċiżjoni ta’ ċaħda tal-Kummissjoni Ewropea tal-14 ta’ Novembru 2008.
   
      Talbiet tar-rikorrent
   
   
               —
            
            
               Tannulla d-deċiżjoni impliċita li ċaħdet it-talba għal għajuna tar-rikorrent tat-23 ta’ Settembru 2008 bil-għan li l-Kummissjoni Ewropea tassistih fil-kuntest tal-ksur tad-drittijiet tiegħu li huwa sofra minħabba l-pubblikazzjoni ta’ artiklu offensiv u malafamatorju ppublikat fis-7 ta’ Settembru 2008 fuq is-sit internet tal-gazzetta Ingliża Sunday Times u l-aġir illegali tal-awturi tiegħu;
            
         
               —
            
            
               Jekk tkun ikkunsidrata bħala deċiżjoni espliċita ta’ ċaħda tat-talba għal għajnuna mressqa mir-rikorrent, tannulla d-deċiżjoni tal-Kummissjoni tal-14 ta’ Novembru 2008 sa fejn din tiċħad it-talba għal għajuna tar-rikorrent fil-kuntest tal-organizzazzjoni tal-“Worst Conflicts of Interest Award” li tefgħet dell ikrah fuqu u li attakat l-integrità tiegħu u l-preżunzjoni tal-innoċenza tiegħu;
            
         
               —
            
            
               Tikkundanna lill-konvenuta għall-ħlas tad-danni morali u finanzjarji tiegħu;
            
         
               —
            
            
               Tikkundanna lill-konvenuta għall-ispejjeż.